LOTR The Return of the King Demo
I dette spillet har du rollen som Gandalf i eventyret Ringenes Herre. Du befinner deg midt inne i en by som er i ferd med å bli inntatt av orker og andre monstre. Byen er full av unge jenter, og din oppgave er å redde dem. Jentene forsøker å søke dekning i byens kirke, og det er din oppgave som trollmannen Gandalf å sørge for at de kommer i sikkerhet.

Du er bevæpnet med en diger, magisk vandrestav. Den er ideell når du skal dele ut juling, og det er det er nettopp det du skal. Det er bare å banke løs på alt som rører seg. Underveis i spillet er det uunngåelig at du selv pådrar deg noen skrammer. Derfor bør du holde øye med de små, grønne dingsene du må samle opp for å holde deg i live.

I det store slaget må du gripe til alle mulige forskjellige tastatur- og musekombinasjoner for å slå igjennom. Hvis du holder høyre museknapp nede en liten stund og så slipper den, kan Gandalf slå vandrestaven så hardt i bakken at motstanderne faller over ende. Men det er ikke alltid du får det til.

Slik begynner du:
Start spillet
Klikk med musen
Klikk på START

Slik styrer du:
W		Gå framover
S		Gå bakover
A		Gå til venstre
D		Gå til høyre
Mellomrom	Drepende slag
Tab		Hopp tilbake
E		Bruk
Venstre museknapp	
Høyre museknapp	Angrip

For å avslutte spillet trykker du Esc, og klikker på Exit - Yes - Exit - Yes.